“APSTIPRINĀTS”
Ar iepirkuma komisijas 2024. gada 28.marts

Atbildes uz ieinteresēto piegādātāju jautājumiem
atklātā konkursā “Katastrofu pārvaldības centru jaunbūvju būvniecība Preiļos, Aizkrauklē, Siguldā, Ludzā”
(iepirkuma identifikācijas numurs IeM NVA 2023/119)

	Nr. p.k.
	Ieinteresētā piegādātāja jautājums
	Iepirkuma komisijas atbilde 

	1.
	· Nolikuma 3.4.punkts nosaka, ka pretendenta vidējais gada finanšu neto apgrozījums  3 (trīs) iepriekšējo  finanšu gadu laikā ir vismaz 8 000 000  EUR (astoņi miljoni eiro). Ja pretendents iesniedz piedāvājumu vairākās iepirkuma daļās, tad pretendenta vidējam gada finanšu neto apgrozījumam jābūt ne mazākam par attiecīgajām iepirkuma daļām noteiktā minimālā apgrozījuma summu.
Nolikuma 3.4.punktā nav atsevišķi izdalīts katras iepirkuma daļas minimālā apgrozījuma summa. 
Ir ieviesusies kļūda vai arī tas nozīmē, ka iesniedzot piedāvājumu vienā iepirkuma daļā, tad minimālajam apgrozījumam ir jābūt vismaz 8 000 000  EUR (astoņi miljoni eiro) un, ja iesniedz piedāvājumu visās iepirkumā daļās, tad arī minimālajam apgrozījumam ir jābūt vismaz 8 000 000  EUR (astoņi miljoni eiro)?

	Iesniedzot piedāvājumu vienā iepirkuma daļā pretendenta vidējam gada finanšu neto apgrozījumam jābūt ne mazākam par  8 000 000 euro (astoņi miljoni eiro).
Iesniedzot piedāvājumu divās iepirkuma daļās pretendenta vidējam gada finanšu neto apgrozījumam jābūt ne mazākam par  16 000 000 euro (sešpadsmit miljoni eiro).
Iesniedzot piedāvājumu trīs iepirkuma daļās pretendenta vidējam gada finanšu neto apgrozījumam jābūt ne mazākam par   24 000 000 euro ( divdesmit četri miljoni eiro).
Iesniedzot piedāvājumu visā četrās iepirkuma daļās pretendenta vidējam gada finanšu neto apgrozījumam jābūt ne mazākam par     32 000 000 euro (trīsdesmit divi miljonu eiro).

	2.
	Lūdzam papildināt atklāta konkursa nolikuma 4.4. punkta a) apakšpunktu, ņemot vērā, ka ieinteresētais piegādātājs, lai izpildītu atklāta konkursa nolikuma 3.4. punkta prasības ir tiesīgs iesniegt peļņas – zaudējumu aprēķinu kopijas no attiecīgo gadu pārskatiem, ko pārbaudījis neatkarīgs revidents, ne tikai izdrukas no EDS .
	Ja pretendenta finanšu gads atšķiras no kalendārā gada, kas norādīti nolikuma 4.4.punkta a) apakšpunktā, tad pretendents iesniedz informāciju un izdrukas no EDS par pēdējiem trīs pārskata gadiem.  
Pasūtītāja ieskatā informācija, kas iegūta no EDS, ir iegūstama bez lielu resursu tērēšanas un ir ticama. Nolikuma 4.4. punkts netiks papildināts

	3.
	Pasūtītājs nolikuma 3.14. punktā ir noteicis prasību, ka “Pretendentiem ir Eiropas Savienības Vides pārvaldības audita sistēmas (EMAS) un/vai Vides pārvaldības sistēmas (ISO 14001) sertifikāti vai līdzvērtīgi sertifikāti, ko izsniegušas kompetentās iestādes.”
Savukārt, nolikuma 4.14. punkts tai skaitā paredz iesniegt pretendenta apliecinājumu, ka tas ir reģistrējies vides pārvaldības un audita sistēmā (EMAS), vai apliecinājums, ka līdz līguma noslēgšanas dienai tajā reģistrēsies, vienlaikus iesniedzot arī vides vadības sistēmas aprakstu.
Lūdzam, apstiprināt, ka Pasūtītājs par atbilstošu nolikuma 3.14. un 4.14. prasībām atzīs Pretendenta apliecinājumu, ka gadījumā, ja Pretendentam tiks piešķirtas līguma slēgšanas tiesības, tad Pasūtītāja noteiktajā termiņā (kas tiks noteikts, ņemot vērā sertifikāta iegūšanai nepieciešamo laiku), tam būs spēkā esošs Eiropas Savienības Vides pārvaldības audita sistēmas (EMAS) vai Vides pārvaldības sistēmas (ISO 14001) sertifikāts.
	Ņemot vērā Nolikuma 3.14.punktā noteikto kvalifikācijas prasību un Publisko iepirkumu likuma 48.pantu, apliecinām, ka, iesniedzot vides vadības sistēmas aprakstu, pretendents būs izpildījis Nolikuma 4.14.punkta prasību. Vienlaikus vēršam uzmanību, ja pretendentam tiks piešķirtas līguma slēgšanas tiesības, tad saskaņā ar Nolikuma 4.14.punktu pasūtītāja noteiktajā termiņā (kas tiks noteikts, ņemot vērā sertifikāta iegūšanai nepieciešamo laiku) pretendentam būs jābūt spēkā esošam Eiropas Savienības Vides pārvaldības audita sistēmas (EMAS) un/vai Vides pārvaldības sistēmas (ISO 14001) sertifikātam vai līdzvērtīgiem sertifikātiem, ko izsniegušas kompetentās iestādes, un ko pēc pasūtītāja pieprasījuma pretendentam būs pienākums uzrādīt



